altay_sooktor
...Jүрүмнеҥ кару нени де таап,
Акту сүүп бис jүрер учурлу.
Ол тужында ийдеҥ де jаан,
Санааҥ да jарт, көп аргалу.

Кезикте, калак, jүрүмге
Айылдап келген кижидий бис.
Андый болордо, айлыс кайда?
Jерис кайда , качан jанарыс?

Айылдап келген айылчы болуп,
Күн өдөрин бис сакыйдыс.
Кемге де бодоп иженип jадыс,
- Керек беди -деп кол jаҥыйдыс.

Эбире ончо кеен jүрүмге
Туристтердий көрүп турадыс.
Көрүмjизи jок болгондо,
Көрбөөчөҥ болуп бис өдөдис.

Бу jүрүмнеҥ, бу өйистиҥ
Ээзи болор бис салымду.
- Мен этпезем, кем де этпес!
Мен каруулу!-деп, деп билер учурлу...

"Чаҥкыр теҥери" деп поэманыҥ үзүги 1977 jыл